ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019524

ขอให้ปรับปรุงการให้บริการของเจ้าหน้าที่สำนักงานเขตบางขุนเทียน กรุงเทพมหานคร เนื่องจากวันที่ 10 เมษายน 2566 เวลาประมาณ 10.00 - 12.00 น.  ผู้ร้องแจ้งว่า ได้เดินทางไปยังสำนักงานเขตบางขุนเทียน เพื่อติดต่อขอความช่วยเหลือจัดสรรค่าเดินทางไปพบแพทย์ โดยพบกับเจ้าหน้าที่เพศหญิงจำนวน 2 คน เจ้าหน้าที่บุคคลที่ 1 (ทราบชื่อ) และ เจ้าหน้าที่บุคคลที่ 2 (ไม่ทราบชื่อและนามสกุล) ซึ่งเจ้าหน้าที่ได้ขอเอกสารจากผู้ร้องดังนี้ 1. เอกสารเกี่ยวกับบัตรคนพิการ 2. บัตรประจำตัวประชาชน 3.สำเนาทะเบียนบ้าน 4.ใบรับรองแพทย์ ซึ่งผู้ร้องได้ยื่นเอกสารและลงลายมือรับรองเอกสารครบถ้วนแล้ว โดยผู้ร้องได้สอบถามกับเจ้าหน้าที่ว่า "ต้องใช้เอกสารอะไรอีกบ้างไหมคะ" ซึ่งเจ้าหน้าที่ทั้ง 2 คน แจ้งกับผู้ร้องว่า เอกสารของผู้ร้องสำเร็จและครบถ้วน ต่อมาผู้ร้องได้ทำการติดต่อผ่านทางหมายเลขโทรศัพท์ (0 2415 ไม่สามารถระบุหมายเลขโทรศัพท์ช่วงท้ายได้แน่ชัด) ไปยังหน่วยงานพัฒนาสังคม (ระบุข้อมูลตามผู้ร้องแจ้ง) ซึ่งเจ้าหน้าที่หน่วยงานดังกล่าว แจ้งว่า ยังขาดเอกสารเกี่ยวกับบัตรคนพิการ จากกรณีดังกล่าว ส่งผลให้ผู้ร้องไม่ได้รับความช่วยเหลือจัดสรรค่าเดินทางไปพบแพทย์ เนื่องจากเอกสารไม่ครบถ้วน จากเหตุการณ์ดังกล่าวทำให้ผู้ร้องไม่พึงพอใจการให้บริการเป็นอย่างมาก ประกอบกับผู้ร้องแจ้งว่า ปัจจุบันไม่มีเงินค่าใช้จ่ายในการเดินทางไปส่งเอกสารดังกล่าวเพิ่มเติม ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่สำนักงานเขตบางขุนเทียน ผู้ที่รับเรื่องของผู้ร้อง


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata